[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 22.6.2009 г.

COM(2009) 316 окончателен

2007/0196/COD

СТАНОВИЩЕ НА КОМИСИЯТА

в съответствие с член 251, параграф 2, алинея трета, буква в) от Договора за ЕО, по измененията на Европейския парламент на Общата позиция на Съвета относно Предложението за Директива на Европейския парламент и на Съвета относно общите правила за вътрешния пазар за природен газ и за отменяне на Директива 2003/55/ЕО

ИЗМЕНЕНЯЩО ПРЕДЛОЖЕНИЕТО НА КОМИСИЯТА съгласно член 250, параграф 2 от Договора за ЕО

СТАНОВИЩЕ НА КОМИСИЯТА

в съответствие с член 251, параграф 2, алинея трета, буква в) от Договора за ЕО, по измененията на Европейския парламент на Общата позиция на Съвета относно Предложението за Директива на Европейския парламент и на Съвета относно общите правила за вътрешния пазар за природен газ и за отменяне на Директива 2003/55/ЕО

1. Контекст

Процедура

Предложението е предадено на Европейския парламент и на Съвета (документ COM(2007) 529 - 2007/0196/COD) на: | 19.9.2007 г. |

Становище на Европейския икономически и социален комитет, предоставено на: | 22.4.2008 г. |

Становище на Комитета на регионите, предоставено на: | 10.4.2008 г. |

Становище на Европейския парламент (на първо четене), предоставено на: | 9.7.2008 г. |

Обща позиция, приета с единодушие на: | 9.1.2009 г. |

Становище на Европейския парламент (на второ четене) | 22.4.2009 г. |

2. Цел на предложението на Комисията

Предложението е част от третия законодателен пакет от документи за вътрешен в рамките на ЕС пазар за природен газ и електроенергия („трети пакет от документи“), който включва две директиви и три регламента.

Основната цел на пакета от документи е да въведена регулаторна рамка, необходима за цялостно реално отваряне на пазара и за създаване на единен европейски пазар за природен газ и електроенергия, в интерес на гражданите и на промишлеността в Европейския съюз. Това ще допринесе за поддържане на възможно най-ниски цени и ще подобри стандарта на услугите и сигурността на доставките.

Всичко това ще се постигне чрез следните основни мерки:

- по-ефективен регулаторен надзор от независими национални регулатори;

- създаване на Агенция, която да осигури ефективно сътрудничество между националните регулатори и да взема решения по всички съответни трансгранични въпроси;

- задължително сътрудничество между мрежовите оператори, с цел да бъдат хармонизирани всички правила, свързани с преноса на енергия в Европа, и да се координира инвестиционното планиране;

- реално организационно отделяне на производството от преноса на енергия, така че да се елиминират всички конфликти на интереси, да се стимулират инвестициите в мрежите и да се предотвратява всяко дискриминационно поведение;

- по-голяма прозрачност и по-добро функциониране на пазара на дребно;

- по-голяма солидарност и регионално сътрудничество между държавите-членки, което ще гарантира по-голяма сигурност на доставките.

3. Коментар на Комисията

3.1 Общ коментар

На своята пленарна сесия на 22 април 2009 г., Европейският парламент прие компромисен пакет от документи, който бе съгласуван със Съвета с оглед постигането на споразумение на второ четене.

Тези изменения засягат основно:

- Ограничено засилване на някои правила, осигуряващи реалното организационно отделяне на оператора на преносната система,

- По-голяма независимост и по-големи правомощия на националните регулатори и

- Разпоредби, създаващи по-големи задължения на държавите-членки относно защитата на потребителите, енергийната бедност и прилагането на интелигентно измерване на потреблението.

Комисията приема компромисния пакет от документи, тъй като той съответства на общата цел и на основните характеристики на Предложението.

3.2 Изменено Предложение

В съответствие с член 250, параграф 2 от Договора за ЕО, Комисията изменя Предложението си по гореописания начин.